Nie je nič krajšie ako tvorba bez obmedzení a podľa vlastných predstáv. Vďaka spojeniu síl v našom tíme sme sa tak pustili do prípravy našej kancelárie a vášho showroom-u. Ako prvé sme si museli ujasniť cieľ našej práce – priestor pre prácu, priestor pre ukážku z našej tvorby a priestor, ktorý odhalí množstvo materiálov, použiteľných pri realizácií vaších príbytkov. Zladenie predstáv? Stačilo pár konzultácií, skíc a gestikulácií medzi nami ženami a dizajn bol hotový 🙂 Už ,,len" realizácia. Na začiatku sme sa museli prebojovať menšími stavebnými úskaliami a doladiť konštrukčné detaily. Každá hotová stavba ukrýva isté obmedzenia pri tvorbe, preto je veľmi dôležité zosúladiť dizajn s možnosťou realizácie. Našťastie sme v tíme hlavy bystré a po technických výkresoch prišla konečne na rad fyzická práca 🙂
Začali sme presúvaním elektroinštalácií a ZTI inštalácií podľa nového dizajnu priestoru, obkladaním, maľovaním a montážou jednotlivých zariaďovacích prvkov. Naši šikovní stolári a majstri sa museli popasovať s výstrelkami, ktoré sme si ako dizajnérky vydupali no nakoniec vznikol jeden parádny priestor, ktorý sálal teplom a pohodovou atmosférou. Kto nás už pozná vie, že slovné spojenia neviem, nedá sa a pod. nemáme v slovníku 🙂
Pri realizácií sme na tomto malom priestore vyčarovali priestranné pracovné prostredie, kuchynskú linku, aby ste si mohli prezrieť všetky možné aj nemožné systémy a inšpirovať sa, kúpeľňu so vstavaným sprchovacím kútom, wc, predsieň, konferenčnú miestnosť a reprezentatívnu rokovaciu miestnosť. Väčšina interiérových prvkov je našou vlastnou výrobou na mieru, taktiež aj dominantná sedacia súprava v rokovacej miestnosti, ktorá okrem toho, že pôsobí luxusným dojmom, ukrýva množstvo úložného priestoru a funkciu rozkladu na plnohodnotné lôžko. Dali sme si záležať, aby sme sa na pracovisko vracali s radosťou a úsmevom a dopriali komfort každému návštevníkovi a užívateľovi.
Každý sme iný a každý z nás má aj iné finančné možnosti, preto sme kanceláriu ladili ako showroom, kde vám chceme odprezentovať rôzne materiály podľa rôznych cenových a kvalitatívnych hladín, z ktorých vám s radosťou vytvoríme nábytok, dekorácie či doplnky. U nás si chytíte a prezriete materiály prírodné ako aj umelé, či už sa jedná o fóliovanú drevotriesku alebo masív a dýhu, sklo, kov atď. Radi vám názorne vysvetlíme rozdiely medzi lesklými a matnými povrchmi, ich kvalitou a údržbou, ako aj ukážeme rôzne typy kovaní od mechanických po elektronické, či hranovanie samotné materiálov.
Skrátka, bude to návšteva, z ktorej si odnesiete jasnejšiu predstavu o vašom bývaní 🙂
Tešíme sa na Vás!